AZ EUROPOL IGAZGATÓTANÁCSÁNAK DÖNTÉSE
(2009. december 1.)
megállapodás az Europol által alkalmazott feltételek és eljárások ügyében, átvéve az 1999. november 16-i, az Europol alkalmazottaknak kifizetett bérekre és egyéb javadalmazásokra vonatkozó, Europol által fizetett adók tekintetében hozott Europol igazgatási tanácsi döntésének mellékletében említett összegeket
(2009/999/EU)
AZ EUROPOL IGAZGATÓTANÁCSA,
Tekintettel az Európai Unió Szerződésének K.3 cikke és az Europol-egyezmény 41. cikke (3) bekezdése alapján összeállított, az Europol, a hozzá tartozó szervek tagjai, aligazgatók és alkalmazottak kiváltságaira és mentességeire vonatkozó jegyzőkönyvre (1), és különösen annak 10. cikkére;
mivel:
1.
A Tanács 2009. november 30-án, 2008. július 1-jéig visszamenőleges hatállyal az Europol tisztviselők béreinek és egyéb javadalmazásainak 1,2 %-os változásáról döntött.
2.
Az igazgatótanács 2009. május 13-án úgy döntött, hogy az igazgatótanács 1999. november 16-i döntésének (2) mellékletében található 4. cikkben feltüntetett összegeket a 2009. május 13-i tanácsi határozat értelmében az 1. pontban meghatározott mértékben és időpontban emeli.
3.
Az igazgatótanács hivatkozott döntéséhez hasonlóan az így kapott értékeket az Európai Unió Hivatalos Lapjában kell közzétenni,
A KÖVETKEZŐKÉPPEN HATÁROZOTT:
1. cikk
2008. július elsejei hatállyal:
1.
Az Europol igazgatótanácsának 1999. november 16-i döntésének mellékletében található 4. cikk első mondatában feltüntetett összeg 117,00 euróra módosul.
2.
Az Europol igazgatótanácsának 1999. november 16-i döntésének mellékletében található 4. cikkben található táblázat euróban megadott értékei a következőképpen módosulnak:
8 % a 117,00 és 2 060,89 EUR közötti összegeknél
10 % a 2 060,90 és 2 838,56 EUR közötti összegeknél
12,5 % a 2 838,57 és 3 253,13 EUR közötti összegeknél
15 % a 3 253,14 és 3 694,43 EUR közötti összegeknél
17,5 % a 3 694,44 és 4 109,04 EUR közötti összegeknél
20 % a 4 109,05 és 4 510,91 EUR közötti összegeknél
22,5 % a 4 510,92 és 4 925,50 EUR közötti összegeknél
25 % a 4 925,51 és 5 327,38 EUR közötti összegeknél
27,5 % a 5 327,39 és 5 741,96 EUR közötti összegeknél
30 % a 5 741,97 és 6 143,84 EUR közötti összegeknél
32,5 % a 6 143,85 és 6 558,43 EUR közötti összegeknél
35 % a 6 558,44 és 6 960,94 EUR közötti összegeknél
40 % a 6 960,95 és 7 375,55 EUR közötti összegeknél
45 % a 7 375,56 EUR feletti összegeknél
2. cikk
Jelen döntést az Európai Unió Hivatalos Lapjában kell közzétenni.
3. cikk
Jelen döntés az elfogadását követő napon lép hatályba.
Kelt Hágában, 2009. december 1-jén.